ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 28/2556เรื่อง การขึ้นทะเบียนรายชื่อผู้มีคุณสมบัติในการเป็นผู้รับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพ โดยที่ข้อ 149(1) ของประกาศสํานักงานคณะกรรมการกํากับหลักทรัพย์และตลาดหลักทรัพย์ ที่ สข/น. 23/2552 เรื่อง หลักเกณฑ์ เงื่อนไข และวิธีการจัดการกองทุน ลงวันที่ 28 กรกฎาคม พ.ศ. 2552 กําหนดให้บุคคลที่ทําหน้าที่รับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพต้องได้รับการขึ้นทะเบียนรายชื่อจากสํานักงาน ดังนั้นเพื่อประโยชน์ในการพิจารณาขึ้นทะเบียนรายชื่อผู้รับรองมูลค่าทรัพย์สินสุทธิของกองทุนสํารองเลี้ยงชีพ สํานักงานจึงกําหนดแนวทางการพิจารณาและการดําเนินการไว้ดังต่อไปนี้ข้อ ๑ ในประกาศนี้ "ผู้ดูแลผลประโยชน์" หมายความว่า ผู้ดูแลผลประโยชน์ของกองทุนรวม "ผู้รับฝากทรัพย์สิน" หมายความว่า ผู้รับฝากทรัพย์สินของกองทุนส่วนบุคคล "ผู้รับรองมูลค่า" หมายความว่า บุคคลที่ทําการรับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพ "สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตให้จัดตั้งและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการจัดการลงทุนข้อ ๒ ให้บุคคลดังต่อไปนี้เป็นผู้ที่ได้รับการขึ้นทะเบียนเป็นผู้รับรองมูลค่า (1) ผู้ได้รับการขึ้นทะเบียนรายชื่อเป็นผู้มีคุณสมบัติในการเป็นผู้ดูแลผลประโยชน์ ทุกราย (2) ผู้รับฝากทรัพย์สินที่สํานักงานเห็นว่ามีความพร้อมในด้านระบบงานดังต่อไปนี้(ก) ระบบในการควบคุมดูแลการกําหนดมูลค่าทรัพย์สินต่าง ๆ ที่กองทุนสํารองเลี้ยงชีพลงทุนเพื่อให้เป็นไปตามหลักยุติธรรมและความสม่ําเสมอ (fairness and consistency)ตามหลักเกณฑ์ที่สมาคมกําหนด และ(ข) ระบบในการตรวจสอบและการรับรองความถูกต้องของการคํานวณมูลค่าทรัพย์สินสุทธิของกองทุนสํารองเลี้ยงชีพข้อ ๓ ผู้รับฝากทรัพย์สินรายใดที่ประสงค์จะให้สํานักงานขึ้นทะเบียนรายชื่อเป็นผู้รับรองมูลค่า ให้ยื่นคําขอขึ้นทะเบียนพร้อมเอกสารประกอบคําขอตามที่สํานักงานกําหนดข้อ ๔ ผู้รับรองมูลค่าที่ได้รับการขึ้นทะเบียนตามข้อ 2(1) หากถูกเพิกถอนหรือขอถอนออกจากทะเบียนรายชื่อผู้มีคุณสมบัติในการเป็นผู้ดูแลผลประโยชน์ ให้การขึ้นทะเบียนเป็นผู้รับรองมูลค่าเป็นอันสิ้นสุดลงทันทีในวันที่ถูกเพิกถอนหรือขอถอนออกจากทะเบียนรายชื่อนั้นข้อ ๕ ผู้รับรองมูลค่าที่ได้รับการขึ้นทะเบียนโดยมีคุณสมบัติตามข้อ 2(2) ให้ปฏิบัติดังต่อไปนี้ (1) ดูแลให้ระบบงานเป็นไปตามข้อ 2(2) (2) ในกรณีที่ประสงค์จะเปลี่ยนแปลงระบบงานให้แตกต่างจากที่สํานักงานได้เคยพิจารณาไว้อย่างมีนัยสําคัญ ผู้รับรองมูลค่าต้องแจ้งให้สํานักงานทราบล่วงหน้าเป็นลายลักษณ์อักษรซึ่งหากสํานักงานไม่ทักท้วงเป็นลายลักษณ์อักษรภายในสิบห้าวันนับแต่วันที่สํานักงานได้รับแจ้งให้ผู้รับรองมูลค่าดําเนินการเปลี่ยนแปลงระบบงานได้ข้อ ๖ ผู้ได้รับการขึ้นทะเบียนเป็นผู้รับรองมูลค่าต้องปฏิบัติงานการรับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพให้เป็นไปตามหลักเกณฑ์ดังต่อไปนี้ (1) ตรวจสอบให้มีการกําหนดมูลค่าทรัพย์สินต่าง ๆ เป็นไปตามหลักยุติธรรมและความสม่ําเสมอ (fairness and consistency) ตลอดจนการคํานวณมูลค่าทรัพย์สินสุทธิของกองทุนสํารองเลี้ยงชีพให้เป็นไปตามหลักเกณฑ์ที่สมาคมกําหนด (2) รับรองข้อมูลเกี่ยวกับมูลค่าทรัพย์สินสุทธิของกองทุนสํารองเลี้ยงชีพของวันคํานวณจํานวนหน่วยและของวันสุดท้ายของเดือน และจัดส่งข้อมูลดังกล่าวที่ได้รับรองแล้วให้แก่บริษัทจัดการกองทุนส่วนบุคคลภายในสองวันทําการนับแต่วันคํานวณจํานวนหน่วย หรือวันสุดท้ายของเดือน แล้วแต่กรณี เว้นแต่ในกรณีที่กองทุนสํารองเลี้ยงชีพมีการลงทุนในหลักทรัพย์หรือทรัพย์สินในต่างประเทศ ผู้รับรองมูลค่าอาจขอผ่อนผันระยะเวลาการจัดส่งข้อมูลดังกล่าวต่อสํานักงานได้ (3) ในกรณีที่ผู้รับรองมูลค่ามีการมอบหมายให้แก่ผู้รับรองมูลค่ารายอื่นปฏิบัติงานการรับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพแทนตนเอง ผู้รับรองมูลค่าต้องดูแลให้บุคคลดังกล่าวปฏิบัติตาม (1) และ (2) ด้วย ในกรณีที่เป็นกองทุนสํารองเลี้ยงชีพที่มีหลายนโยบายการลงทุน ให้ผู้รับรองมูลค่าดําเนินการตามวรรคหนึ่ง (1) (2) และ (3) ของแต่ละนโยบายการลงทุนแทนข้อ ๗ ในกรณีที่ปรากฏว่าผู้ได้รับการขึ้นทะเบียนเป็นผู้รับรองมูลค่าไม่ปฏิบัติให้เป็นไปตามข้อ 5 หรือข้อ 6 สํานักงานอาจดําเนินการดังต่อไปนี้ (1) สั่งพักการปฏิบัติหน้าที่เป็นผู้รับรองมูลค่าตามระยะเวลาหรือเงื่อนไขที่กําหนด (2) เพิกถอนการขึ้นทะเบียนเป็นผู้รับรองมูลค่า ทั้งนี้ สํานักงานอาจกําหนดระยะเวลาสําหรับการยื่นหนังสือขอขึ้นทะเบียนเป็นผู้รับรองมูลค่าในครั้งต่อไปได้ข้อ ๘ ให้ผู้ได้รับการขึ้นทะเบียนเป็นผู้รับรองมูลค่าตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการขึ้นทะเบียนรายชื่อผู้มีคุณสมบัติในการเป็นผู้รับรองความถูกต้องของมูลค่าทรัพย์สินสุทธิของกองทุนสํารองเลี้ยงชีพ ลงวันที่4 กุมภาพันธ์ พ.ศ. 2551 เป็นผู้ได้รับการขึ้นทะเบียนเป็นผู้รับรองมูลค่าตามประกาศนี้ข้อ ๙ ประกาศนี้ให้ใช้บังคับตั้งแต่วันที่ 16 ตุลาคม พ.ศ. 2556 เป็นต้นไปผู้มีอํานาจลงนาม - ประกาศ ณ วันที่ 30 กันยายน พ.ศ. 2556 (นายวรพล โสคติยานุรักษ์) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์